กัมพูชาปฏิเสธคำขอของไทยที่ให้ส่งตัวอดีตนายกรัฐมนตรี ทักษิณ ชินวัตร ข้ามแดน
ผู้สื่อข่าว VOA, Ron Corben รายงานจากกรุงเทพมหานครว่า มีการเสนอแนะว่าสมาคมประชาชาติเอเชียตะวันออกเฉียงใต้ควรเข้าแทรกแซงไกล่เกลี่ย เพื่อ
เจ้าหน้าที่ด้านการทูตของไทยยื่นคำขอต่อเจ้าหน้าที่กัมพูชาในเช้าวันพุธให้ควบคุมและส่งตัว พตท. ทักษิณ ชินวัตร อดีตนายกรรัฐมนตรีข้ามแดนกลับมาดำเนินคดีในประเทศไทย กัมพูชาส่งหนังสือตอบปฏิเสธรัฐบาลกัมพูชาเคยกล่าวว่า ทางการกัมพูชาถือว่า การตัดสินว่า พตท. ทักษิณ ชินวัตรมีความผิดนั้น มีมูลเหตุจูงใจทางการเมือง อดีตนายกรัฐมนตรีทักษิณ ชินวัตร เดินทางถึงกรุงพนมเปญในวันอังคาร เพื่อรับตำแหน่งที่ปรึกษาทางเศรษฐกิจของนายกรัฐมนตรีฮุนเซนของกัมพูชา รัฐบาลไทยกล่าวชี้ว่าอาจเพิกถอนสนธิสญญาส่งผู้ร้ายข้ามแดนกับกัมพูชา หากไม่มีการส่งตัวพตท. ทักษิณลับมาดำเนินคดีในไทย นายไกรศักดิ์ชุณหวัน สมาชิกพรรคร่วมรัฐบาลกล่าวว่า อาจจำเป็นต้องขอให้สมาคมประชาชาติเอเชียตะวันออกเฉียงใต้หรืออาเซียน เข้ามาไกล่เกลี่ยเพื่อยุติกรณีพิพาททางการทูตนี้ นายไกรศักดิ์ชุณหวัน แสดงทัศนะว่า ตอนนี้ถึงเวลาแล้วที่สำนักเลขาธิการ ASEAN จะต้องเข้ามาดำเนินงานทางการทูตไปมาระหว่างประเทศทั้งสองเพื่อไกล่เกลี่ยแก้ปัญหาและว่านายกรัฐมนตรีฮุนเซนควรพิจารณาลดท่าทีเป็นปฏิปักษ์ต่อประเทศไทยและว่าความตึงเครียดที่รุนแรงขึ้นไม่เป็นผลดีต่อฝ่ายใด ทั้งในด้านทวิภาคีและทั้งองค์การโดยรวม ขณะที่มีความตึงเครียดมากขึ้นนี้ประเทศไทยไม่ได้ปิดพรมแดนติดกับกัมพูชา เพื่อหลีกเลี่ยงการเกิดความเสียหายต่อเศรษฐกิจของประเทศทั้งสอง นายเกียรติ สิทธีอมรผู้แทนการค้าไทยกล่าวว่า ทางการไทยต้องการให้เป็นที่มั่นใจได้ว่าชีวิตความเป็นอยู่ของประชาชนจะไม่ถูกกระทบกระเทือนจากความเข้าใจผิด ที่เป็นอยู่ในปัจจุบันและว่าไม่ว่าจะดำเนินมาตรการใด ก็จะให้มีผลกระทบเสียหายน้อยที่สุด ต่อชีวิตความเป็นอยู่ของประชาชนของประเทศทั้งสอง ตอนนี้กำลังเป็นที่วิตกกันว่าสัมพันธภาพอันหมองมัว ระหว่างไทยกับกัมพูชาจะล้ำเข้าไปในการประชุม ASEAN ที่จะมีขึ้นควบกับการประชุมประจำปี ของกลุ่มความร่วมมือทางเศรษฐกิจเอเชียแปซิฟิคที่กำลังดำเนินอยู่ในสิงคโปร์ นักวิเคราะห์การเมืองบางคนในประเทศไทยกล่าวว่าการที่อดีตนายกรัฐมนตรี ทักษิณ ชินวัตรรับตำแหน่งที่ปรึกษาในกัมพูชาและกล่าวข้อความซึ่งเป็นที่เห็นกันว่าเป็นเรื่องไม่สมควร เกี่ยวกับสถาบันซึ่งเป็นที่เทิดทูนของไทยในการให้สัมภาษณ์แก่หนังสือพิมพ์อังกฤษฉบับหนึ่งนั้น อาจมีผลเสียต่อความนิยมชมชอบในตัวอดีตนายกรัฐมนตรีผู้นี้